বেলজিয়াম থেকে গ্রেফতার মেহুল চোকসি

ওয়েবডেস্ক: অবশেষে গ্রেফতার মেহুল চোকসি (Mehul Choksi) । বেলজিয়াম (Belgium) থেকে গ্রেফতার করা হয়েছে এই পলাতক হিরে ব্যবসায়ীকে (Diamond Merchant) । তার বিরুদ্ধে পঞ্জাব ন্যাশনাল ব্যাঙ্ক ঋণ জালিয়াতির মামলায় ( National Bank Loan Fraud Case) জড়িত থাকার অভিযোগ রয়েছে।

সূত্রের খবর, ভারতের প্রত্যর্পণের অনুরোধে (India’s extradition request) বেলজিয়ামে মেহুল চোকসিকে গ্রেফতার করা হয়েছে। তবে ভারতের তরফ থেকে এখনও সরকারি ভাবে কিছু জানানো হয়নি। মেহুলকে গ্রেফতারিতে বেলজিয়াম সরকারের কাছে ভারতের তরফে আবেদন জানানো হয়। সেই আবেদনে সাড়া দেয় সেই দেশের সরকার। তারপরেই গ্রেফতার। জালিয়াতি কাণ্ডে মেহুলকে দেশে ফেরাতে তৎপরতা শুরু করেছে ভারত সরকার।

সিবিআই সোমবার সকালে জানিয়েছে যে, ৬৫ বছর বয়সি চোকসিকে গত শনিবার বেলজিয়াম পুলিশ গ্রেফতার করেছে। বর্তমানে তিনি সেখানকার এক জেলে বন্দি রয়েছেন। তবে, চোকসি অসুস্থতা এবং অন্যান্য কারণে জামিন ও অবিলম্বে মুক্তির আবেদন জানাতে পারেন।

আরও পড়ুন: মোদি সরকারকে ‘একনায়কতন্ত্রের জনক’ বলে কটাক্ষ কংগ্রেস নেতার

জানা গেছে, শুক্রবার ১১ এপ্রিল মেহুল চোকসিকে গ্রেফতার করে বেলজিয়ামের পুলিশ। বেলজিয়ামের অ্যান্টওয়ার্পে স্ত্রী প্রীতি চোকসির সঙ্গে থাকছিলেন মেহুল। সেখানের নাগরিকত্ব পাওয়ার চেষ্টা করছিলেন। মেহুলের স্ত্রী বেলজিয়ামের নাগরিক। রেসিডেন্সি কার্ডও পেয়েছেন তারা। এর আগে মেহুল কখনও অ্যান্টিগুয়া ও কখনও বারবুডায় আত্মগোপন করেছিলেন মেহুল।

৬৫ বছরের এই পলাতক ব্যবসায়ীর বিরুদ্ধে ১৩ হাজার ৮৫০ কোটি টাকা ব্যাঙ্ক জালিয়াতির অভিযোগ। তাঁকে ভারতের তরফে গ্রেফতারের তৎপরতা শুরু হতেই ভারত ছেড়ে পালিয়ে যান মেহুল।

টাকা জালিয়াতির মামলায় সিবিআই ছাড়াই এনফোর্সমেন্ট ডিরেক্টরেট (ইডি)-ও তদন্ত করছিল মেহুল চোকসির বিরুদ্ধে। তাঁর বিরুদ্ধে গ্রেফতারি পরোয়ানা জারি করেছিল মুম্বই আদালত।

দেখুন অন্য খবর-